เหตุโจมตีในชายแดนภาคใต้ของประเทศไทย พ.ศ. 2566

ความไม่สงบในชายแดนภาคใต้ของประเทศไทย เป็นเหตุโจมตีในชายแดนภาคใต้ของประเทศไทยในปี พ.ศ. 2566 โดยเฉพาะอย่างยิ่งสามจังหวัด คือ จังหวัดปัตตานี จังหวัดยะลา และจังหวัดนราธิวาส ระหว่างรัฐไทยกับกลุ่มผู้ก่อความไม่สงบหลายกลุ่ม

มกราคม 
11 มกราคม – เกิดเหตุโจมตีชุดคุ้มครองตำบล อาสารักษาดินแดน บ้านไอร์แยง อำเภอศรีสาคร จังหวัดนราธิวาส ขณะขับขี่รถจักรยานยนต์กลับจากการคุ้มครองครู ส่งผลให้เจ้าหน้าที่เสียชีวิต 1 นาย และบาดเจ็บสาหัส 2 นาย
21 มกราคม – เกิดเหตุปะทะกลุ่มผู้ก่อความไม่สงบ บริเวณเทือกเขาตะเว ตำบลเชิงคีรี อำเภอศรีสาคร จังหวัดนราธิวาส ส่งผลให้กลุ่มผู้ก่อความไม่สงบเสียชีวิต 3 คน

กุมภาพันธ์ 
17 กุมภาพันธ์ – เกิดเหตุระเบิดรถตำรวจสถานีตำรวจภูธรบันนังสตา จังหวัดยะลา ผู้ก่อความไม่สงบลงมือลอบวางเพลิง และวางวัตถุระเบิด เพื่อลวงให้เจ้าหน้าที่ตรวจสอบ ส่งผลให้ตำรวจเสียชีวิต 1 นาย และบาดเจ็บ 4 นาย 

พระบาทสมเด็จพระวชิรเกล้าเจ้าอยู่หัว โปรดเกล้าฯ ให้พระราชทานเพลิงศพ พันตำรวจตรี ประสาน คงประสิทธิ์ ที่วัดสุนทรวารี อำเภอโคกโพธิ์ จังหวัดปัตตานี และเชิญสิ่งของพระราชทานให้ผู้บาดเจ็บจากเหตุระเบิด 4 นาย

21 กุมภาพันธ์ – เกิดเหตุปะทะผู้ก่อความความไม่สงบที่ตำบลบ้านแหร อำเภอธารโต จังหวัดยะลา ส่งผลให้ผู้ก่อความไม่สงบเสียชีวิต 1 คน

มีนาคม 
2 มีนาคม – เกิดเหตุโจมตีพลเมืองที่ตำบลเกาะสะท้อน อำเภอตากใบ จังหวัดนราธิวาส ส่งผลให้พลเรือนเสียชีวิต 1 คน ภายในวันเดียวกัน กลุ่มผู่ก่อความไม่สงบโจมตีฐานปฏิบัติการกองร้อยทหารพรานที่ 4906 บ้านไอร์กาแซ ตำบลศรีสาคร จังหวัดนราธิวาส กลุ่มผู้ก่อเหตุความไม่สงบขว้างไปป์บอมบ์และอาวุธปืนเอเค 47
3 มีนาคม – เกิดเหตุระเบิดรถยนต์คณะรองแม่ทัพภาคที่ 4 บริเวณถนนบ้านไอร์กาแซ ตำบลศรีสาคร จังหวัดนราธิวาส กลุ่มผู้ก่อความไม่สงบวางระเบิดประกอบถังแก๊สหุงต้ม ส่งผลให้เจ้าหน้าที่เสียชีวิต 2 นาย และบาดเจ็บ 1 นาย

พระบาทสมเด็จพระวชิรเกล้าเจ้าอยู่หัว โปรดเกล้าฯ ให้พระราชทานเพลิงศพ พันตรี ลิขิต วิทยประภารัตน์ ที่วัดเกาะจันทร์ อำเภอเกาะจันทร์ จังหวัดชลบุรี และจ่าสิบเอก อิสระ เลิกนอก ที่วัดโคกกระเบื้อง อำเภอบ้านเหลื่อม จังหวัดนครราชสีมา

เมษายน 
14 เมษายน – เกิดเหตุโจมตีหลายจุดชายแดนภาคใต้; เหตุระเบิดสะพานรถไฟสะเตงนอก อำเภอเมือง จังหวัดยะลา, เหตุโจมตีฐานหน่วยปฏิบัติการพิเศษ 21 อำเภอรือเสาะ จังหวัดนราธิวาส, เหตุโจมตีฐานหน่วยปฏิบัติการพิเศษสถานีรถไฟวัดช้างให้ อำเภอโคกโพธิ์ จังหวัดปัตตานี, เหตุโจมตีเจ้าหน้าที่บริเวณสถานีรถไฟโคกโพธิ์ อำเภอโคกโพธิ์ จังหวัดปัตตานี, เหตุโจมตีขว้างไปป์บอมบ์ฐานปฏิบัติการกองร้อยทหารพรานที่ 4107 อำเภอรามัน จังหวัดยะลา, และเหตุโจมตีฐานหน่วยปฏิบัติการพิเศษ 31 สถานีรถไฟเจาะไอร้อง อำเภอเจาะไอร้อง จังหวัดนราธิวาส ไม่มีการรายงานบาดเจ็บของเจ้าหน้าที่
19 เมษายน – เกิดเหตุโจมตีเจ้าหน้าที่ลาดตระเวนป้องกันเหตุ ในพื้นที่บ้านทุ่ง–บางเก่า ตำบลบางเก่า อำเภอสายบุรี จังหวัดปัตตานี ส่งผลให้ตำรวจบาดเจ็บ 8 นาย ในวันต่อมา เกิดเหตุปะทะฐานปฏิบัติการหมวดเฉพาะกิจหน่วยปฏิบัติการพิเศษยะลา 12 ไม่มีการรายงานบาดเจ็บของเจ้าหน้าที่

พฤษภาคม 

3 พฤษภาคม – เกิดเหตุโจมตีรถตำรวจสถานีตำรวจภูธรทุ่งยางแดงบริเวณทางแยกปากู ตำบลปากู อำเภอทุ่งยางแดง จังหวัดปัตตานี ส่งผลให้ตำรวจบาดเจ็บ 4 นาย
12 พฤษภาคม – เกิดเหตุระเบิดเจ้าหน้าที่ลาดตระเวนบริเวณโรงเรียนบ้านเตาปูน ตำบลบันนังสตา อำเภอบันนังสตา จังหวัดยะลา ส่งผลให้เจ้าหน้าที่เสียชีวิต 1 นาย และบาดเจ็บสาหัส 1 นาย ในขณะเดียวกัน มีเหตุก่อความไม่สงบ 23 จุดในชายแดนภาคใต้ อาทิ การวางเพลิงเสาไฟฟ้า การวางเพลิงเสาสัญญาณ และการแสดงออกทางสัญลักษณ์การเรียกร้องเอกราชของกลุ่มผู้ก่อความไม่สงบ

พระบาทสมเด็จพระวชิรเกล้าเจ้าอยู่หัว โปรดเกล้าฯ ให้พระราชทานเพลิงศพ สิบเอก สมหมาย นาคสืบวงศ์ ที่ตำบลบ้านสบป่อง อำเภอปางมะผ้า จังหวัดแม่ฮ่องสอน

เจ้าหน้าที่ตำรวจยึดป้ายและธงขบวนการแนวร่วมปฏิวัติแห่งชาติมลายูปัตตานีบริเวณอำเภอบันนังสตา จังหวัดยะลา

มิถุนายน 
10 มิถุนายน – เจ้าหน้าที่ชุดปฏิบัติพิทักษ์พื้นที่กองร้อยทหารพรานที่ 4812 โดนกับระเบิดแบบเหยียบที่ตำบลมะรือโบออก อำเภอเจาะไอร้อง จังหวัดนราธิวาส เจ้าหน้าที่ได้รับบาดเจ็บขาขวาขาด
18 มิถุนายน – เกิดเหตุระเบิดบริเวณถนนอำเภอจะแนะ จังหวัดนราธิวาส ประชาชนถูกยิงด้วยเอ็ม 16 ส่งผลให้ประชาชนเสียชีวิต 1 คน และบาดเจ็บ 2 คน
21 มิถุนายน – เกิดเหตุระเบิดชุดคุ้มครองตำบล ตำบลตะโละดือรามัน อำเภอกะพ้อ จังหวัดปัตตานี เจ้าหน้าที่ทหารและอาสาสมัครรักษาดินแดนบาดเจ็บ 4 นาย

อ้างอิง 

ความไม่สงบในชายแดนภาคใต้ของประเทศไทย
เหตุการณ์ในจังหวัดยะลา
เหตุการณ์ในจังหวัดปัตตานี
เหตุการณ์ในจังหวัดนราธิวาส
เหตุการณ์ในจังหวัดสงขลา
การก่อการร้ายในประเทศไทย
ประเทศไทยในปี พ.ศ. 2566